རྒྱ་གར་སྐད་དུ། བོ་དྷི་ཙིཏྟོ་ཏྰ་ད་ས་མ་ད་ན་བི་དྷི། བོད་སྐད་དུ།
བྱང་ཆུབ་ཀྱི་སེམས་བསྐྱེད་པ་དང་ཡི་དམ་བླང་བའི་ཆོ་ག ཐུགས་རྗེ་ཆེན་པོ་ལ་
ཕྱག་འཚལ་ལོ། ། སངས་རྒྱས་ཀུན་གྱི་མེས་པོ་ནི། ། འཇམ་མཆོག་མགོན་ལ་
རབ་བཏུད་ནས། ། བྱང་ཆུབ་ཏུ་ནི་སེམས་བསྐྱེད་དང་། ཡི་དམ་གསལ་པོ་བྲི་
བར་བྱ། ། དེ་ལ་དང་པོར་རེ་ཞིག་རིགས་ཀྱི་བུའམ་རིགས་ཀྱི་བུ་མོ་རྟེན་དང་
བསམ་པ་ཕུན་སུམ་ཚོགས་པ་དང་ལྡན་པས། དགེ་བའི་བཤེས་གཉེན་བྱང་
ཆུབ་སེམས་དཔའི་སྡོམ་པ་དང་ལྡན་པའི་ཐད་དུ་སོང་ནས། དཀྱིལ་འཁོར་བྱ་
བ་སྔོན་དུ་བཏང་སྟེ། པུས་མོ་གཡས་པའི་ལྷ་ང་ས་ལ་བཙུགས་ཏེ་ཐལ་མོ་སྦྱར་
ནས། འདི་སྐད་ཅེས་རིགས་ཀྱི་བུ་སྐྱབས་གསུམ་སྔོན་དུ་འགྲོ་བ་ཅན་གྱི་བྱང་
་སེམས་བདག་ལ་གསོལ་ཅིག་ཅེས་ལན་གསུམ་དུ་གསོལ་བ་གདབ་པར་
བྱའོ། ། དེ་ནས་དགེ་བའི་བཤེས་གཉེན་དེས་ཀྱང་ནུས་པ་དང་ལྟ་བ་བཞིན་དུ་
སྦྱིན་ནོ་ཞེས་ཁས་བླང་ངོ་། ། དེ་ནས་ས་ཕྱོགས་ཡིད་དུ་འོང་བར་དེ་བཞིན་
གཤེགས་པའི་རིང་བསྲེལ་གྱི་སྙིང་པོ་ཅན་གྱི་མཆོད་རྟེན་ནམ། སངས་རྒྱས་ཀྱི་
སྐུ་གཟུགས་སམ། རི་མོ་བཞུགས་སུ་གསོལ་ཏེ། ཆུ་དྲི་ཞིམ་པས་སྐུ་ཁྲུས་
གསོལ་ལ། གོས་དཀར་པོས་ཕྱིས་ནས་ན་བཟའ་སྣ་ཚོགས་གསོལ་ཏེ། འོག་
ནས་འཆད་པའི་ཆོ་གས་དཀྱིལ་འཁོར་རྣམས་བྱས་ནས་ཇི་ལྟར་རྙེད་པའི་མེ་ཏོག་
ལ་སོགས་ པས་ ཕྱི་ རོལ་གྱི་ མཆོད་པ་བྱའོ། ། མེ་ཏོག་བདུག་པ་ མར་མེ་དང་།
དྲི་དང་ལྷ་བཤོས་ཉིད་དང་ནི། ན་བཟའ་དང་ནི་རྒྱན་དང་གདུགས། གར་
དང་རོལ་མོ་གླུ་དབྱངས་ནི། ། ཡིད་འོངས་སངས་རྒྱས་སྤྱོད་ཡུལ་དག ། ནམ་
127

མཁའ་མཐའ་དག་ཀུན་ཁེབས་པ། ། སངས་རྒྱས་རྣམས་ཀྱི་སྤྱན་སྔར་ནི། །
བློས་སྤྲུལ་ནས་ནི་བདག་འབུལ་ལོ། ། ཞེས་ཡིད་ཀྱི་མཆོད་པས་མཆོད་པར་བྱའོ།
མཆོད་པར་བྱ་བ་དང་། མཆོད་པར་བྱེད་པ་དང་། མཆོད་པ་རྣམས་རང་
བཞིན་གྱིས་དབྱེར་མེད་པར་དམིགས་ཏེ། ཇི་ལྟར་འཇམ་དབྱངས་ལ་སོགས་
པས། ། རྒྱལ་བ་རྣམས་ལ་མཆོད་མཛད་པ། ། དེ་བཞིན་བདག་གིས་དེ་བཞིན་
གཤེགས། ། མགོན་ པོ་ སྲས་ དང་ བཅས་ རྣམས་ མཆོད། ། ཅེས་སྒྲུབ་པས་
མཆོད་པར་བྱའོ། ། དུས་གསུམ་བཞུགས་པའི་སངས་རྒྱས་རྣམས། ། ཆོས་
དང་ཚོགས་ཀྱི་མཆོག་བཅས་པ། ། ཞིང་རྡུལ་ཀུན་གྱི་གྲངས་སྙེད་ཀྱི། ། ལུས་
བཏུད་ནས་ནི་བདག་ཕྱག་འཚལ་ཞེས་ལན་གསུམ་ཕྱག་བྱས་ནས། རྒྱལ་དང་
དེ་སྲས་ རྣམས་ ལ་ བདག་ གིས་ནི། ། བདག་གིས་ལུས་ ཀུན་ རྣམ་ པ་ ཀུན་ ཏུ་
འབུལ། །སེམས་དཔའ་མཆོག་རྣམས་བདག་ནི་ཡོངས་བཞེས་ཤིག ། གུས་
པས་ཁྱོད་ཀྱི་འབངས་སུ་མཆི་བར་གྱི། ། ཞེས་བྱ་བ་འདིས་བདག་གིས་ལུས་
སངས་རྒྱས་རྣམས་ལ་དབུལ་བར་བྱའོ། ། དེའི་རྗེས་ལ་ཐོག་མ་མེད་ལྡན་འཁོར་
བ་ནས། ། ཚེ་རབས་འདིའམ་གཞན་དག་ཏུའང་། ། བདག་གིས་མ་འཚལ་
སྡིག་བགྱིས་པའམ། ། བགྱིད་དུ་སྩལ་བ་ཉིད་དང་ནི། ། གཏི་མུག་འཁྲུལ་བས་
བདག་ནོན་ཏེ། ། རྗེས་སུ་ཡི་རང་གང་བགྱིས་པ། ། དེ་ནི་འགྱོད་པས་ཤིན་ཏུ་
ཡང་། ། འགྱོད་པར་བགྱིས་ཏེ་བདག་ཆགས་ཀྱིས། ། འདྲེས་པ་རྣམས་ཀྱིས་
ཉེས་པ་ལ། ། ཉེས་པ་ལགས་པར་གཟུང་དུ་གསོལ། ། འདི་ནི་བཟང་པོ་མ་
ལགས་པས། ། མགོན་པོ་སླན་ཆད་བདག་མི་བགྱིད། ། ཅེས་ཉེས་པ་ཐམས་
ཅད་བཤགས་པ་བྱས་ནས། ཟག་བཅས་ཟག་པ་མེད་པ་ཡི། ། དགེ་ལ་དགའ་
བས་ཡི་རང་ངོ་། ། ཆོས་ཀྱི་འཁོར་ལོ་བསྐོར་སླད་དུ། ། སངས་རྒྱས་རྣམས་ལ་
བདག་བསྐུལ་ལོ། ། རྒྱལ་བ་མྱ་ངན་འདའ་བཞེད་རྣམས། ། བསྐལ་པ་མཐའ་
ཡས་བཞུགས་སུ་གསོལ། ། ། བདག་གིས་ཀུན་ལ་བལྟོས་མེད་པར། ། རྫོགས་
128

པའི་བྱང་ཆུབ་མཆོག་ཏུ་བསྔོའོ། ། ཞེས་བརྗོད་པས་བསོད་ནམས་རྗེས་སུ་ཡིད་
རང་བ་དང་། ། སངས་རྒྱས་ལ་བསྐུལ་བ་དང་། གསོལ་བ་གདབ་པ་དང་།
ཡོངས་སུ་བསྔོ་བ་བྱས་ནས། ། དཀོན་མཆོག་གསུམ་ལ་སྐྱབས་སུ་འགྲོ་བ་སྦྱིན་
ནོ། ། དེ་ལ་རང་ལ་མངོན་དུ་ཕྱོགས་ཤིང་ཙོག་ཙོག་པུར་འདུག་སྟེ། ཐལ་མོ་
སྦྱར་ནས་གནས་པ་ལ་རིགས་ཀྱི་བུ་ཁྱོད་ཀྱིས་འདི་སྐད་ཅེས་བརྗོད་ཅིག་ཅེས་སྨྲར་
བཞུག་སྟེ། ཕྱོགས་བཅུ་ན་བཞུགས་པའི་སངས་རྒྱས་བཅོམ་ལྡན་འདས་རྣམས་
དང་། བྱང་ཆུབ་སེམས་དཔའ་ཐུགས་རྗེ་ཆེན་པོ་ཅན་རྣམས་ཀྱང་བདག་ལ་
དགོངས་སུ་གསོལ། སློབ་དཔོན་དགོངས་སུ་གསོལ། བདག་མིང་འདི་ཞེས་
བགྱི་བ་སངས་རྒྱས་ལ་སོགས་པ་ལ་མཆོད་པ་ལ་སོགས་པ་བགྱིས་པས། བྱང་
ཆུབ་ཀྱི་སྙིང་པོར་མཆིས་ཀྱི་བར། སངས་རྒྱས་ལ་ནི་སྐྱབས་སུ་མཆི། ། ཆོས་
དང་བྱང་ཆུབ་སེམས་དཔའ་ཡི། ། ཚོགས་ལའང་དེ་བཞིན་་སྐྱབས་སུ་མཆི། །
ཞེས་ལན་གསུམ་བརྗོད་པར་བྱའོ། ། དེའི་རྗེས་ལ་ལུས་དང་དེ་བཞིན་ལོངས་
སྤྱོད་དང་། དུས་གསུམ་གྱི་ནི་དགེ་བ་རྣམས། ། སེམས་ཅན་དོན་གྲུབ་བྱ་བའི་
ཕྱིར། ། བལྟོས་པ་མེད་པར་གཏོང་བར་བགྱི། ། ས་སོགས་འབྱུང་བ་ཆེན་པོ་
དང་། ། ནམ་མཁའ་བཞིན་དུ་རྟག་པར་ཡང་། ། སེམས་ཅན་དཔག་ཏུ་མེད་
པ་ཡི། ། རྣམ་མང་ཉེར་འཚོའི་གཞིར་ཡང་ཤོག ། དེ་ བཞིན་ ནམ་ མཁའི་
མཐས་གཏུགས་པའི། ། སེམས་ཅན་ཁམས་ནི་རྣམ་ཀུན་ཏུ། ། ཐམས་ཅད་མྱ་
ངན་འདས་བར་དུ། ། བདག་ནི་ཉེར་འཚོའི་གཞིར་ཡང་ཤོག ། མགོན་པོའི་
སྤྱན་སྔར་རྫོགས་པ་ཡི། ། བྱང་ཆུབ་ཏུ་ནི་སེམས་བསྐྱེད་དེ། ། སེམས་ཅན་དེ་
དག་ཐམས་ཅད་ཀུན། ། སངས་རྒྱས་བདེ་ལ་མགྲོན་དུ་འབོད། ། ཅེས་སྨོན་
པའི་མཚན་ཉིད་མངོན་དུ་བྱའོ། ། དེ་ནས་ཇི་ལྟར་སྔོན་གྱི་བདེ་གཤེགས་ཀྱི། །
བྱང་ཆུབ་ཐུགས་ནི་བསྐྱེད་པ་དང་། ། དེ་དག་བྱང་ཆུབ་ཐུགས་བསྲུང་ལ། །
དུས་ཀུན་ཏུ་ནི་གནས་པ་ལྟར། ། དེ་བཞིན་འགྲོ་ལ་ཕན་དོན་དུ། བདག་གིས་
129

བྱང་ཆུབ་སེམས་བསྐྱེད་ཅིང་། ། དེ་བཞིན་དུ་ནི་དུས་ཀུན་དུ། ། བདག་གིས་
དེ་ནི་བསྲུང་བར་བགྱི། ། ཞེས་ལན་གསུམ་གྱི་བར་དུ། སྨོན་པ་དང་འཇུག་
པའི་སེམས་གཟུང་བར་བྱའོ། ། དེ་ནས་གལ་ཏེ་བྱང་ཆུབ་སེམས་དཔའི་སྡོམ་པ་
གཟུང་བ་ལ་མོས་པ་བརྟན་པོ་ཡོད་ན་དེའི་ཚེ་སྡོམ་པ་སྦྱིན་ནོ། ། ཇི་ལྟར་སྔོན་གྱི་
བདེ་གཤེགས་ཀྱིས། ། བྱང་ཆུབ་སེམས་དཔའི་བསླབ་བཟུང་སྟེ། ། དེ་དག་
བྱང་སེམས་བསླབ་པ་ལ། ། རིམ་པ་བཞིན་དུ་གནས་པ་ལྟར། ། དེ་བཞིན་འགྲོ་
ལ་ཕན་དོན་དུ། ། བྱང་ཆུབ་སྡོམ་པ་གཟུང་བགྱི་ཞིང་། ། དེ་བཞིན་བསླབ་པ་
དེ་དག་ལ། ། རིམ་པ་བཞིན་དུ་གནས་པར་བགྱི། ། ཞེས་ལན་གསུམ་བརྗོད་
པས་སྡོམ་པ་སྦྱིན་ནོ། ། ལྟུང་བ་དང་ལྟུང་བ་མེད་པའི་གཟུགས་བརྙན་ཡང་
སྐབས་ ཇི་ ལྟ་ བ་ བཞིན་ དུ་ དེ་ དག་ དགེ་ བའི་ བཤེས་ གཉེན་ གྱིས་ བསྟན་ པར་
བྱའོ། ། དེ་ནས་ལངས་ཏེ་དཀོན་མཆོག་གསུམ་ལ་ཕྱག་འཚལ་ནས། ། དགེ་
བའི་བཤེས་གཉེན་གྱི་ཞབས་གཉིས་ལ་གཏུགས་ཏེ་ནུས་པ་ཇི་ལྟ་བ་བཞིན་དུ་ཡོན་
ཕུལ་ནས། དེ་རིང་བདག་ཚེ་འབྲས་བུ་ཡོད། ། མི་ཡི་སྲིད་པ་ལེགས་པར་
ཐོབ། ། དེ་རིང་སངས་རྒྱས་རིགས་སུ་སྐྱེས། ། སངས་རྒྱས་སྲས་སུ་བདག་གྱུར་
ཏོ། །སྐྱོན་མེད་བཙུན་པའི་རིགས་འདི་ལ། ། ཇི་ལྟར་རྙོག་པར་མི་འགྱུར་
བར། ། དེ་བཞིན་དེ་ནི་རང་རིགས་དང་། ། མཐུན་པའི་ལས་ནི་བདག་གིས་
བྱ། ། ཞེས་བྱ་བས་མཇུག་རྒྱས་པར་བྱའོ། ། རྣམ་པ་ དེ་ ལྟ་ བུའི་ དགེ་ བའི་
བཤེས་གཉེན་མེད་ན་ནི་སངས་རྒྱས་དང་བྱང་ཆུབ་སེམས་དཔའི་སྤྱན་སྔར་བྱའོ་
ཞེས་བྱ་བ་ནི། དཀོན་མཆོག་གསུམ་ལ་སྐྱབས་སུ་འགྲོ་བ་སྔོན་དུ་སོང་བ་ཅན་
གྱི་བྱང་ཆུབ་སེམས་དཔའི་སྡོམ་པ་གཟུང་བའི་ཆོ་གའོ། ། དེ་ལྟར་བྱང་ཆུབ་ཀྱི་
སེམས་དང་སྡོམ་པ་གཟུང་བའི་བྱང་ཆུབ་སེམས་དཔའི་ཚོགས་གཉིས་པོ་སྤྱོད་
པས་ཡོངས་ སུ་རྫོགས་ པར་ བྱེད་ པ་ དེས་ ན་ སྤྱོད་ པ་ ལ་ མངོན་ པར་ སྦྱར་ བར་
བྱའོ། ། དེ་ཡང་རྣམ་པ་གསུམ་སྟེ། ལས་དང་པོ་པ་ ལ་ ནི་ སྡོམ་ པའི་ ཚུལ་
130

ཁྲིམས་གཙོ་བོ་ཡིན་པའི་ཕྱིར་ན་ཡི་དམ་གྱི་སྤྱོད་པའོ། ། མོས་པ་སྤྱོད་པའི་སྤྱོད་
པ་ཅན་ལ་ནི་དགེ་བ་ཆོས་སྡུད་པའི་ཚུལ་ཁྲིམས་གཙོ་བོ་ཡིན་པའི་ཕྱིར་ན་ཏིང་ངེ་
འཛིན་གྱི་སྤྱོད་པའོ། ། ས་ལ་བཞུགས་པ་ལ་ནི་སེམས་ཅན་གྱི་དོན་བྱ་བ་ཉིད་
གཙོ་བོ་ཡིན་པའི་ཕྱིར་ན། སེམས་ཅན་སྟེན་པའི་སྤྱོད་པའོ། ། དེ་ལ་ལས་དང་
པོ་པའི་ཡི་དམ་གྱི་སྤྱོད་པ་བརྗོད་དོ། ། ནང་པར་ལངས་ཏེ། ། ཨོཾ་བ་ཀྲྀ་ཏྲེ་བ་རི་
ཤུད་དྷ་ཿ སརྦ་དྷ་རྨཔྲ་ཀྲྀ་ཏེ་པ་རི་ཤུད་དྷོ྅ཧཾ།
ཞེས་པའི་སྔགས་ཀྱིས་བྱིན་
གྱིས་བརླབས་ཤིང་ཡོངས་སུ་བརྟགས་པའི་ཆུས་གདོང་ལ་སོགས་པ་དག་པར་བྱ་
ཞིང་ཀུན་ཏུ་སྤྱོད་པ་གཙང་བས་ས་ཕྱོགས་ཡིད་སུ་འོང་བར་སངས་རྒྱས་དང་བྱང་
ཆུབ་སེམས་དཔའི་སྐུ་གཟུགས་སམ། ། རིང་བསྲེལ་དང་ བཅས་ པའི་ མཆོད་
རྟེན་ནམ། ཐ་ག་དགྲམ་ཞིང་བར་སྣང་ལ་ཡང་ཕྱོགས་དུས་ཀུན་ན་བཞུགས་
པའི་སངས་རྒྱས་དང་བྱང་ཆུབ་སེམས་དཔའ་རྣམས་ཡིད་ཀྱི་དམིགས་ཏེ། ཨོཾ་
ཨ་མ་ལེ། བི་མ་ལེ། ནི་རྨ་ལེ། སྭ་བྷཱུ་བ་ཤུད་དྷསྭཱཧཱ་ཞེས་བརྗོད་ལ། ཆུ་
དྲི་ཞིམ་པོས་སྐུ་ཁྲུས་གསོལ་ཏེ། གོས་དཀར་པོས་ཕྱིས་ནས།
ཇི་ལྟར་རྙེད་
པའི་གོས་དང་རྒྱན་རྣམས་སྔགས་འདིས་དབུལ་ལོ། ། ཨོཾ་ཨ་བཛྲ་ཕཊ་ཧཱུཾ། ཨོཾ་
ཨ་བཛྲ་ཨ་ལཾ་ཀ་རེ་ཧཱུཾ། དེ་ནས་མདུན་དུ་མངོན་པར་ཕྱོགས་ཏེ་བསྡད་ལ་ཨོཾ་
བཛྲ་བྷུ་མི་ཧཱུཾ་ཞེས་བྱ་བས་བྱིན་གྱིས་བརླབས་པའི་སའི་ཆར། ཨོྃ་བཛྲ་ཨུ་ད་ཀ་
ཧཱུཾ་ཞེས་བྱ་བས་བྱིན་གྱིས་བརླབས་པའི་ལྕི་བ་དང་། ཆུས་ཀུན་ཏུ་བཟང་པོའི་
དཀྱིལ་འཁོར་ཉེ་བར་བྱུགས་ལ། ཨོཾ་བཛྲ་ར་ཁེ་ཧཱུཾ་ཞེས་བྱ་བས་དཀྱིལ་འཁོར་
བཏང་ནས་ལག་པ་བཀྲུའོ། ། དེ་ནས་དབུས་ནས་བརྩམས་ཏེ། དབུས་ཉིད་
ཀྱི་མཐར་ཐུག་པར་མེ་ཏོག་སྔགས་འདིས་དགྲམ་མོ། ། ཨོཾ་ཧཾ་མ་ཧཱ་མཻ་ར་བེ་སྭཱཧཱ།
དབུས་སུའོ། ། ཤར་དང་ལྷོ་དང་བྱང་དང་ནུབ་རྣམས་སུ་ནི།
ཨོཾ་ཡཾ་པཱུརྦ་
བི་དེ་ཧཱ་ཡ་སྭཱཧཱ། ཨོཾ་རཾ་ཛཾ་བུ་དྭི་པཱ་ཡ་སྭཱཧཱ། ཨོཾ་ལཾ་ཨུཏྟ་ར་ཀུ་ར་བེ་སྭཱཧཱ། ཨོཾ་
བཾ་ཨ་པ་ར་གོ་དཱ་ན་ཡེ་སྭཱཧཱ། མེ་དང་བདེན་བྲལ་དང་དབང་ལྡན་དང་རླུང་གི་
131

ཕྱོགས་དག་ཏུ་ནི། ཨོཾ་ཡ་ཿཨུ་པ་དཱི་པ་ཡ་སྭཱཧཱ། ཨོཾ་རཿཨུ་པ་དཱི་པཱ་ཡ་སྭཱཧཱ།
ཨོཾ་ལཿཨུ་པ་དཱི་པཱ་ཡ་སྭཱཧཱ། ཨོཾ་བཿཨུ་པ་དཱི་པཱ་ཡ་སྭཱཧཱ། བར་གྱི་ཤར་དང་ལྷོ་
དང་བྱང་དང་ནུབ་རྣམས་སུ་ནི། ཨོཾ་ཡ་ག་ཛ་རཏྣ་ཡ་སྭཱཧཱ། ཨོཾ་ར་པུ་རུ་ཥ་
རཏྣ་ཡ་སྭཱཧཱ། ཨོཾ་ལ་སྟྲཱི་ རཏྣ་ཡ་སྭཱཧཱ།
ཨོཾ་བ་ཨ་ཤྭ་རཏྣ་ཡ་སྭཱཧཱ། མེ་དང་
བདེན་བྲལ་དང་དབང་ལྡན་དང་རླུང་རྣམས་སུ་ནི། ཨོཾ་ཡ་ཁངྒ་རཏྣ་ཡ་སྭཱཧཱ།
ཨོཾ་ར་མ་ཎི་རཏྣ་ཡ་སྭཱཧཱ། ཨོཾ་ལ་མ་ཧཱ་ནི་དྷི་ནཱ་ཡ་སྭཱཧཱ། ཨོཾ་བ་ཙ་ཀྲ་རཏྣ་ཡ་
སྭཱཧཱ། ཨོཾ་ཧཾ་ཨ་དྷོ་མེ་ར་བེ་སྭཱཧཱ་ཞེས་བྱ་བས་ཡང་དབུས་སུ་གཞག་ལ་དབུལ་
བར་བྱའོ། ། དེ་ནས་ཨོཾ་བཛྲ་པུཥྤ་ཧཱུཾ། ཨོཾ་བཛྲ་དྷུ་པེ་ཧཱུཾ། ཨོཾ་བཛྲ་དཱི་པེ་ཧཱུཾ།
ཨོྃ་བཛྲ་གཎྷེ་ཧཱུཾ། ཨོཾ་བཛྲ་ནཻ་བི་དྱེ་ཧཱུཾ་ཞེས་བྱ་བས་ཇི་ལྟར་རྙེད་པའི་མེ་ཏོག་
དང་། བདུག་པ་དང༌། མར་མེ་དང་། དྲི་དང་། ལྷ་བཤོས་དག་དབུལ་
བར་བྱའོ། ། དེ་ནས་རྒྱལ་བ་གང་ཟག་བླ་མེད་པའི། ། སངས་རྒྱས་རྣམས་ནི་
ཐམས་ཅད་དང་། རྫོགས་པའི་སངས་རྒྱས་གྲགས་ལྡན་པ། ། ཀུན་གྱི་སྐུ་ལ་
ཕྱག་འཚལ་ལོ། ། རྫོགས་སངས་གང་དུ་བལྟམས་པ་དང་། ། གང་དུ་བྱང་ཆུབ་
ལ་རེག་དང་། ། ཞི་བའི་འཁོར་ལོ་བསྐོར་བ་དང། ། ཟག་མེད་མྱ་ངན་འདས་
པ་དང་། ། བདེ་གཤེགས་ གང་ དུ་ བཞུགས་ པ་ དང་། འཆག་ པ་ དང་ ནི་
བཞེངས་པ་དང་། ། སེང་གེ་ལྟ་བུར་གཟིམས་པ་ཡི། ། གནས་དེ་ལ་ནི་བདག་
ཕྱག་འཚལ། ། སྟེང་དང་ བར་དང་འོག་དག་དང་།
ཕྱོགས་དང་ཕྱོགས་
མཚམས་རྣམས་སུ་ཡང་། ། སྐུར་བཅས་སྐུ་ནི་མེད་པ་ཡི། ། མཆོད་རྟེན་ལ་ནི་
བདག་ཕྱག་འཚལ། ། ཞེས་ བྱ་ བས་ ལན་ གསུམ་ དུ་ ཕྱག་ བྱས་ ལ་ འདུག་ སྟེ།
རྟེན་གྱི་སྟོབས་ལ་སོགས་པ་རྫོགས་པར་བྱ་བའི་དོན་དུ་ཕུང་པོ་གསུམ་པ་གདོན་
པར་བྱའོ། ། སངས་རྒྱས་རྗེས་སུ་དྲན་པ་ཡང་རྗེས་སུ་དྲན་པར་བྱའོ། ། དེ་
ནས་བར་སྣང་ལ་རང་གི་གཞི་བདག་དང་། ། འཇིག་རྟེན་སྐྱོང་བ་རྣམས་ཡིད་
ཀྱི་དམིགས་ཏེ། ཨོཾ་ཨཱཿཧཱུཾ་ཞེས་བྱ་བས་ལན་གསུམ་བྱིན་གྱིས་བརླབས་པས་
132

བདུད་རྩིར་གྱུར་པར་བསམས་ཏེ། ། ཡིད་ཀྱིས་དེ་དག་ཉིད་ལ་བྱིན་ནས། ། ཨོཾ་
ཨ་ཀཱ་རོ་མུ་ཁཾ་སརྦ་དྷ་རྨཱ་ཎཾ་ཨཱདྱ་ནུཏྤནྣ་ཏཱཏ་ཨོཾ་ཨཱཿཧཱུྃ་ཕཊ་སྭཱཧཱ་ཞེས་བརྗོད་པས་
བདུད་རྩི་དེས་ཚིམ་པ་རྣམས་རང་གི་གནས་སུ་སོང་བར་བལྟའོ། ། དེ་ནས་ཐེག་
པ་ཆེན་པོའི་མདོ་ལྔ་དང་། ། དེ་དང་རྗེས་སུ་མཐུན